《留别刘玄子》
明代·张九一

即看宾客散应刘，何意功名到故侯。
薄宦未能成病免，离筵早已入边愁。
旌旗黯黯黄河暮，雨雪霏霏白草秋。
纵使登楼堪望远，浮云无处觅中州。

作者简介：（1533—1598）明河南新蔡人，字助甫，号周田。嘉靖三十二年进士。授黄梅知县，擢吏部验封主事。为湖广佥事时，景王赴封地，过岳阳。宦官向地方需索巨款，佯许之，约至蕲黄付款。夜使数百人举火大噪于河边。宦官大惧，解舟去。官至右佥都御史，巡抚宁夏。嘉靖中结诗社于京师，与余曰德、魏裳、汪道昆、张佳胤称后五子。有《绿波楼诗集》、《朔方奏议》。